Най-ранното споменаване на селището е от XVIII век. Придобива статут на град през 1903 г. По време на Гражданската война в териториите на бившата Руска Империя става бойно поле на различни сили: Украинската Народна Република (на която е временна столица), Бялото движение, Болшевиките, Втората Полска Република, Антантата и Анархистите на Нестор Махно. Остава в границите на СССР. От Голодомора умират 252 души в града. През Втората световна война е окупиран от войските на Германия на 17 юли 1941 г. По време на окупацията в града е имало еврейско гето. Освободен е от войските на 1-ви украински фронт от Червената армия на 20 март 1944 г.